stanford-oval/wikipedia huggingface dataset:
קרואטיה באירוויזיון
היסטוריה > היעדרויות

קרואטיה נעדרה משתי תחרויות אירוויזיון לאורך השנים:
היעדרותה הראשונה של קרואטיה התרחשה לאחר שרשות השידור הקרואטית הודיעה ב-19 בספטמבר 2013, כי קרואטיה לא תיטול חלק בתחרות ב-2014 בשל קשיים כלכליים של הרשות הקרואטית וכן שורה של תוצאות גרועות בתחרות בין 2010-2013 המשפיעות על החלטתה של רשות השידור לקחת הפסקה של שנה מהתחרות. באותה שנה, רשות השידור הקרואטית שידרה רק את גמר התחרות.
ב-26 בספטמבר 2014, מספר חודשים לאחר קיומה של התחרות ב-2014, הודיעה רשות השידור הקרואטית כי קרואטיה לא תשוב לתחרות בווינה. ימים מספר טרם קיומה של התחרות ב-2015, הודיעה רשות השידור הקרואטית כי לא תשדר את התחרות. היה זה המקרה הראשון מאז התחרות ב-1992 שבו רשות השידור הקרואטית לא שידרה את התחרות. אולם, רשות השידור הקרואטית הודיעה כי ישנן תוכניות לשוב לתחרות ב-2016. קרואטיה אכן שבה לתחרות בסטוקהולם ואף העפילה לגמר התחרות משלב חצי-הגמר לראשונה מהתחרות ב-2009.
היסטוריה > הצבעות

סלובניה, שכנתה של קרואטיה, נוהגות להעניק לה מספר רב של נקודות, אולם קרואטיה נוהגת להעניק מספר רב של נקודות לבוסניה והרצגובינה. ב-1995, 1998, 1999, 2002, 2005 (חצי-גמר וגמר) ו-2017 (הצבעת הקהל), סלובניה העניקה לקרואטיה את מספר הנקודות הגבוה ביותר. ב-2006 (חצי-גמר וגמר), 2008 ו-2009, קרואטיה העניקה לבוסניה והרצגובינה את מספר הנקודות הגבוה ביותר. הדבר דומה למדינות רבות אשר יש להן קשרים כמו יוון וקפריסין, מדינות ברית המועצות לשעבר, המדינות הבלטיות והמדינות הנורדיות.
ראו גם

יוגוסלביה באירוויזיון
סלובניה באירוויזיון
בוסניה והרצגובינה באירוויזיון
קרואטיה באירוויזיון הילדים
קרואטיה באירוויזיון לרוקדים צעירים
הערות שוליים

↑  Lausanne 1989, באתר האירוויזיון הרשמי
↑  Zagreb 1990, באתר האירוויזיון הרשמי
↑  Brussels 1987, באתר האירוויזיון הרשמי
↑  ג'ון קנדי אוקונר, The Eurovision Song Contest. 50 Years. The Official History, Londres, Carlton Books Limited, 2005, p.133.
↑  Oslo 1996, באתר האירוויזיון הרשמי
↑  Jerusalem 1999, באתר האירוויזיון הרשמי
1 2  ב-2009 העפילה קרואטיה לגמר בזכות בחירת השופטים.
↑  Croatia: HRT will not participate in Eurovision 2014,‏ 19 בספטמבר 2013
↑  Croatia: HRT will not participate Eurovision 2015,‏ 26 בספטמבר 2014
↑  Croatia: HRT confirms participation in Eurovision 2016,‏ 26 בנובמבר 2015
↑  ב-1998 ספרד העניקה, במהלך שידור התחרות, את מרב הנקודות לישראל ו-10 נקודות לנורווגיה. לאחר שידור התחרות, נודע כי מגיש הניקוד הספרדי העניק, שלא בצדק, את מרב הנקודות לישראל. הטעות תוקנה, גרמניה קיבלה 12 נקודות מספרד וגרמניה קיבלה 7 נקודות יותר מנורווגיה. לאחר תיקון הטעות, ישראל ונורווגיה קיבלו 2 נקודות פחות משצוין במהלך שידור התחרות, וקרואטיה, מלטה, פורטוגל, בריטניה, הולנד, בלגיה, אסטוניה וטורקיה קיבלו, כל אחת, נקודת אחת פחות משצוין במהלך שידור התחרות.
| --- | --- |
בקרת זהויות :  MusicBrainz: 10b91b70-f57a-40f5-abad-c1980baf1b58
אסתי גינזבורג

| --- | --- |

Esti Ginzburg in 2007
 לידה:  6 במרץ 1990 (בת 34) ישראל תל אביב, ישראל
 שם לידה:  אסתר דפנה גינזבורג
 מדינה:  ישראל 
 ידועה בשל:  קמפיין של חב' האופנה פוקס
 מקצוע:  דוגמנית, מנחת טלוויזיה
 מעסיק:  IMG Models 
 השקפה דתית:  יהדות 
 בן זוג:  עדי קייזמן
 מספר צאצאים:  3 
 
אסתר דפנה (אסתי) גינזבורג-קייזמן (נולדה ב-6 במרץ 1990) היא דוגמנית ומנחת טלוויזיה ישראלית.
ביוגרפיה

אסתר דפנה גינזבורג נולדה בתל אביב וגדלה בשכונת צהלה. אמה, אדריאן וולוטר-גינזבורג, עלתה מארצות הברית, והיא דוקטור לגרונטולוגיה. אביה הוא אריה גינזבורג, צבר לאב ממוצא פולני ואם ממוצא בלארוסי, אדריכל במקצועו. גינזבורג היא בוגרת בית ספר תיכון עירוני י"ד בשיכון דן. לה אחות צעירה בשם יעל. סבה מצד אביה היה האדריכל שלמה (גרישה) גינזבורג, יליד-גרודנו שהשתייך לחבורת "הגרודנאים", ונמנה מבין מייסדיה של העיר תל אביב, והיה גרושה של האדריכלית הישראלית ג'ניה אוורבך. סבתה מצד אמה הייתה דודנית של הצלם האמריקאי-יהודי פול שוצר, שנהרג במבואות עזה, במהלך הקרב לכיבוש מוצב אל-קובה, בעת שהתלווה כצלם לכוח הישראלי במלחמת ששת הימים.
ביולי 2009, התגייסה גינזבורג לצה"ל ושירתה כמש"קית קישור בבסיס השלישות הצבאית שברמת גן. כשנה לפני כן, אמה החליטה לרדת בחזרה לארצות הברית, ולקחת עמה את גינזבורג ואחותה, אך גינזבורג חזרה לבדה ארצה לאחר כשנה לקראת תאריך גיוסה.
גינזבורג למדה יחסים בינלאומיים באוניברסיטה העברית בירושלים.
ביוגרפיה > קריירה

בילדותה, הופיעה לראשונה בטלוויזיה ב-1998 בגיל שמונה, בפרסומת לתנובה. בשנת 2004 חתמה על חוזה בסוכנות הדוגמנות הבינלאומית עלית מודלס. השתתפה בפרסומות לחברות האופנה ברברי, פול אנד בר, קלרינס, H&M, פרנץ' קונקשן, טומי הילפיגר, ופדאני. הובילה קמפיינים של רשתות האופנה הישראליות קרוקר ו-ZIP. בנובמבר 2006 נבחרה להופיע על שער מגזין "Elle" הצרפתי בכתבת "50 הצעירים המבטיחים בעולם האופנה".
ב-2006 החליפה את יעל בר זוהר כדוגמנית הבית של חברת האופנה הישראלית FOX, יחד עם מייקל לואיס, כשקודם לכן הופיעה לצד יהודה לוי. לאחר שנתיים בהן הובילה את הקמפיין יחד עם מייקל לואיס, הוחלט בפוקס להחליף את גינזבורג בבר רפאלי ואת מייקל לואיס בנועם טור.
ב-2007 נבחרה לשמשמ כפרזנטורית של חברת האיפור "איל מקיאג'" תמורת סכום של 100,000 דולר. ב-2008 נשכרה גינזבורג לתפקיד דוגמנית הבית של רשת האופנה הישראלית "TAG WOMAN" תמורת סכום של מיליון ש"ח.
בינואר 2009 נבחרה לככב ב"גיליון בגדי הים של ספורטס אילוסטרייטד" האמריקאי. בפברואר 2009 נבחרה כפרזנטורית לרשת מוצרי האיפור והטיפוח הישראלית "אפריל". במרץ 2009 גינזבורג נבחרה להוביל את הקמפיין של מותג בגדי הים לצעירות מבית "ויקטוריה'ס סיקרט".
ב-2010 יצא השיר "נשימה" בו היא שרה יחד עם חן אהרוני. בנוסף ב-2010, הראפר מעוטר פרסי גראמי קניה וסט איזכר את גינזבורג ביחד עם בר רפאלי בשירו ("Christian Dior Denim Flow"). בנוסף ב-2010, שיחקה בסרט הנעורים האמריקאי-צרפתי "12", של הבמאי האמריקאי-יהודי ג'ואל שומאכר.
גינזבורג נבחרה לישראלית הסקסית ביותר לשנת 2011 על ידי מעל 120,000 גולשים שהצביעו בתחרות שאורגנה על ידי אתר mako של ערוץ 2. בתגובתה לזכייה אמרה: "הנה הוכחה חד-משמעית שאפשר להיות בריאה וגם סקסית במקביל".
בשנת 2012 נבחרה לשמש כפרזנטורית של המותג למוצרי טיפוח חשמליים "רמינגטון".
ב-2013 השתתפה בסרט הקומדיה האמריקאי "סרט 43" בתפקיד זוטר בתור פיה. בנוסף באותה שנה, הנחתה לצדו של אסי עזר את תוכנית המציאות "הכוכב הבא" בעונתה הראשונה בערוץ 2 של קשת.
ב-2014 שיחקה בהצגה ובסדרה "גיבורי האור - הדור הבא" בתור הנסיכה החלומית.
בשנת 2016 נבחרה גינזבורג כפרזנטורית של חברת "גולברי" והחליפה את איילת זורר, החלפה זו עוררה הדים בתקשורת בארץ, זורר תבעה את החברה על אי-קיום ההסכם, ובעקבות כך התעורר דיון בציבור על העדפת דוגמניות צעירות על פני מבוגרות.
גינזבורג היא הפרזנטורית של חברת התכשיטים הישראלית "Belletto Jewelry", שבמסגרתה הוציאה קפסולת תכשיטים הנקראת על שמה - ESTI.
ביוגרפיה > חיים אישיים

ביוני 2012 נישאה לאיש העסקים עדי קייזמן. לאחר מכן הוסיפה את שם משפחתו של עדי לשם משפחתה. לקייזמן בת אחת מנישואיו הראשונים לאשת העסקים עפרה שטראוס. בפברואר 2015 נולד בנם הבכור של גינזבורג וקייזמן, ובינואר 2018 נולד בנם השני. במרץ 2020 פורסם כי גינזבורג, קייזמן ושני ילדיהם עברו להתגורר בלוס אנג'לס, שם נולד במאי 2022 בנה השלישי.
מתנדבת בעמותת חיים.
הערות שוליים

↑  אסתי גינזבורג: לא יכולתי יותר להיות כספומט, באתר ynet, 17 בינואר 2014
↑  עידן ימין, על הסט עם אסתי גינזבורג, במגזין את, 12 במרץ 2015
↑  אפרת אדיר, אסתי גינזבורג נבחרה לפרזנטורית של איל מקיאג', באתר ביזפורטל, 15 ביולי 2007
↑  אסף נבו, ‏קנייה ווסט: "שמעתי שבר רפאלי היתה חברה של אסתי גינזבורג", באתר ‏מאקו‏, 6 באוקטובר 2010
↑  אתם קבעתם: אסתי גינזבורג היא הישראלית הסקסית לשנת 2011, באתר ‏מאקו‏, 26 בדצמבר 2011
↑  רן בוקר, "נפטרו מאיילת זורר - בגלל המראה החיצוני", באתר ynet, 1 בפברואר 2016.
↑  קרן נתנזון, סיפור הצלחה נוצץ: אימפריית העיצובים של רפאל ועדי רפאלי, באתר Xnet‏, 29 בספטמבר 2016
↑  יוני פרוים, משולש משפחתי: אסתי גינזבורג, עדי קייזמן ועפרה שטראוס חוגגים, במדור "פנאי פלוס" באתר ynet‏, 12 בפברואר 2017
↑  בשעה טובה: אסתי גינזבורג אמא לשניים, באתר וואלה, 17 בינואר 2018
↑  ערב טוב עם גיא פינס, ‏הצצה ראשונה לבית של אסתי גינזבורג ועדי קייזמן בהוליווד, באתר ‏מאקו‏, 6 ביולי 2020
↑  בר זגה, אמא לשלושה: אסתי גינזבורג ילדה בן, במדור "פנאי פלוס" באתר ynet‏, 15 במאי 2022
| --- | --- |
בקרת זהויות :  NLI: 987007588125405171  VIAF: 317286955   WorldCat (עם VIAF): 317286955
ג'סטין טרנטר

| --- | --- |

 לידה:  16 ביוני 1980 (גיל: 44) לייק ציריך, ארצות הברית 
 שם לידה:  ג'סטין דרו טרנטר
 מוקד פעילות:  ארצות הברית 
 תקופת הפעילות:  מ-2004 
 מקום לימודים:  מכללת ברקלי למוזיקה, האקדמיה לאמניות של שיקגו 
 סוגה:  מוזיקת פופ 
 שפה מועדפת:  אנגלית 
 חברת תקליטים:  Razor & Tie 
 semipreciousweapons.com
 פרופיל ב-IMDb
 
ג'סטין דרו טרנטר (באנגלית: Justin Drew Tranter; נולד ב-16 ביוני 1980) הוא/היא זמר/ת יוצר/ת ופעיל/ה חברתית אמריקאי. טרנטר כתב/ה שירים לבריטני ספירס, גוון סטפאני, לינקין פארק, קלי קלרקסון, סלינה גומז, ג'סטין ביבר, DNCE, קשה, Imagine Dragons, פיפת' הרמוני, 5 Seconds of Summer, אריאנה גרנדה, ליידי גאגא, בי מילר, דמי לובאטו, דואה ליפה ופול אאוט בוי, ולעיתים קרובות כתב/ה יחד עם הזמרת-יוצרת האמריקאית, ג'וליה מייקלס. טרנטר היה/הייתה הסולן של להקת הרוק האמריקאית, Semi Precious Weapons (אנ'). הוא/היא חבר/ה במועצת המנהלים של הליגה ההומו-לסבית נגד השמצה.
ביוגרפיה

טרנטר ושלושת אחיו הגדולים גדלו בלייק ציריך (אנ'), אילינוי. ב-1994–1998, טרנטר למד/ה תיאטרון מוזיקלי באקדמיה לאמניות של שיקגו (אנ').‏ בזמן הזה, טרנטר עבד/ה באירועי צדקה בהכרת נפגעי איידס.
לאחר שסיימ/ה ללמוד בבית הספר התיכון, עבר/ה טרנטר לבוסטון בשביל ללמוד במכללת ברקלי למוזיקה. לצד כתיבת שירים, טרנטר לקח/ה שיעורים במנהל עסקים, כהכנה לקריירה במוזיקה. בהיותו בברקלי, טרנטר הקימ/ה את קרן מלגות לחינוך נוער להט"ב, Musicians with a Mission‏.
ב-2003 זכת/ה טרנטר בפרס Outmusic על השיר "Blend In", שכתב/ה יחד עם סטפני דלק.
קריירה מוזיקלית

ב-2004, טרנטר הצטרפ/ה להקת הרוק האמריקאית, Semi Precious Weapons (אנ'). ב-2009–2011, טרנטר הופיע/ה, כחלק מהלהקה, כמופע חימום במספר הופעות בסיבוב ההופעות The Monster Ball Tour של ליידי גאגא. כמו כן, הלהקה הופיעה, כמופע חימום, במספר הופעות בסיבוב ההופעות Warrior Tour של קשה. עד להתפרקות הלהקה ב-2014, הלהקה הוציאה 3 אלבומי אולפן.
לאחר שעבר/ה לגור בלוס אנג'לס ב-2012, טרנטר הוחתמ/ה בחברת התקליטים וורנר צ'אפל מיוזיק (אנ'), במיוחד בשביל לכתוב שירים לאמנים אחרים. טרנטר החל/ה לשתף פעולה עם אמנים כמו ג'סטין ביבר, סלינה גומז והיילי סטיינפלד, כמו כן עם פיפת' הרמוני ופול אאוט בוי. טרנטר ושותפתו לכתיבה, ג'וליה מייקלס, שיתפו פעולה במספר רב של להיטי בילבורד, בין היתר השירים "Good for You" של סלינה גומז בשיתוף אייסאפ רוקי, ו-"Sorry" של ג'סטין ביבר, שהחזיקו במקום הראשון ברדיו הפופ למשך שלושה שבועות כל אחד. טרנטר ומייקלס גם כתבו יחד את אלבום הסולו השלישי של גוון סטפאני, This Is What the Truth Feels Like‏.
בדצמבר 2015, טרנטר נבחר/ה לאחד מ-"20 פורצי הדרך הגדולים של 2015" של רולינג סטון על תרומותיו/ה לכתיבת השירים למצעדי הפופ של 2015.
מאז, כתב/ה טרנטר למוזיקאים רבים, בין היתר לבריטני ספירס ולינקין פארק, וכן סיפק/ה קולות גיבוי לשיר "Tied to You" של The Knocks (אנ') והיה/הייתה אחד מהכותבים של השיר "Carry Me" של קייגו בהשתתפות ג'וליה מייקלס, שנמצא באלבום הבכורה של קייגו, Cloud Nine.
בטקס פרסי הפופ של BMI לשנת 2017, טרנטר נבחר/ה לכותב שירי הפופ של השנה לשנת 2017 ואספ/ה פרסים על כתיבה משותפת של ארבעה מהשירים המובילים של השנה.
ב-2018, השיר "Issues" של ג'וליה מייקלס, שאליו היה/הייתה שותף בכתיבתו, היה מועמד לפרס גראמי בקטגוריית שיר השנה.
הופעות בטלוויזיה ובקולנוע

טרנטר הופיע/ה כאורח בתוכנית הטלוויזיה של ערוץ E!‏, הלילה עם צ'לסי.
בדצמבר 2008, טרנטר הופיע/ה בתוכנית הריאליטי של MTV,‏ Made (אנ'), בה עזר/ה לנערה צעירה להפוך לכוכבת רוק.
ב-2010, טרנטר הופיע/ה בווידאו קליפ של השיר "Telephone" של ליידי גאגא.
ב-2012, טרנטר הופיע/ה בסרט התיעודי Jobriath A.D. (אנ')‏.
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס גראמי | פזמונאי השנה, לא קלאסי | style="background: #FDD; color: black; vertical-align: middle; text-align: center; " class="no table-no2"|מועמדות |  |  |
| 2025 | פרס גראמי | שיר השנה | "Good Luck, Babe!" | מועמדות |  |
הערות שוליים

↑  "17th Annual Academy AIDS Benefit". ארכיון מ-2021-11-06. נבדק ב-25 בספטמבר 2014. {{cite web}}:  (עזרה)
↑  "Semi Precious Weapons on Apple Music". ארכיון מ-2019-10-28. נבדק ב-2021-11-06.
↑  "Outmusic Awards Data". ארכיון מ-2021-09-13. נבדק ב-2021-11-06.
↑  "Inside Lady Gaga's Monster Ball". בנובמבר 2012. ארכיון מ-2018-01-09. נבדק ב-5 בינואר 2016. {{cite web}}:  (עזרה)
↑  "This Rocker Has Been Writing All Of Your Favorite Pop Songs". בנובמבר 2015. ארכיון מ-2020-11-15. נבדק ב-5 בינואר 2016. {{cite web}}:  (עזרה)
↑  Coscarelli, Joe (בינואר 2016). "How an Unlikely Duo Became the Hottest Songwriters in Pop Music". The New York Times. ארכיון מ-2021-04-21. נבדק ב-7 בינואר 2016. {{cite news}}:  (עזרה)
↑  "Gwen Stefani: How Making My New Album Saved My Life". 18 במרץ 2016. ארכיון מ-2021-10-06. נבדק ב-2 ביוני 2017. {{cite web}}:  (עזרה)
↑  "20 Biggest Breakouts of 2015". בדצמבר 2015. ארכיון מ-2017-04-29. נבדק ב-5 בינואר 2016. {{cite web}}:  (עזרה)
↑  "WARNER/CHAPPELL NAMED MUSIC PUBLISHER OF THE YEAR AT BMI POP AWARDS". 10 במאי 2017. ארכיון מ-2019-10-28. נבדק ב-2 ביוני 2017. {{cite web}}:  (עזרה)
↑  "Justin Drew Tranter". Grammy.com. The Recording Academy. 23 בנובמבר 2020. ארכיון מ-2021-10-08. נבדק ב-23 בדצמבר 2020. {{cite web}}:  (עזרה)
↑  "Guest Appearance on Chelsea Lately". בנובמבר 2012. ארכיון מ-2016-04-04. נבדק ב-3 במרץ 2015. {{cite web}}:  (עזרה)
↑  "MTV MADE: Rock Star. Season 9, Episode 30". 6 בדצמבר 2008. ארכיון מ-2008-12-21. נבדק ב-12 בדצמבר 2008. {{cite web}}:  (עזרה)
↑  "Telephone (Video)". בנובמבר 2012. ארכיון מ-2016-03-16. נבדק ב-3 במרץ 2015. {{cite web}}:  (עזרה)
↑  Hiler, James (2013-11-25). "'Jobriath A.D.,' Documentary on 'The True Fairy of Rock and Roll,' Acquired by Factory 25". Indie Wire. ארכיון מ-2020-10-20. נבדק ב-2021-11-06.
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  GND: 14171445X  ISNI: 0000 0000 8388 4462  LCCN: no2008129679  MusicBrainz: 38fbbbdf-90be-4fd3-a2d2-9ae29a9a81b3  NKC: xx0154630  VIAF: 63828806   WorldCat (עם VIAF): 63828806
Daylight (שיר של דייוויד קושנר)

"Daylight" (בעברית: "אוֹר הַיוֹם") הוא שיר של הזמר-יוצר האמריקאי דייוויד קושנר שכתב את השיר יחד עם היידן רוברט הוברס, ג'רמי פדריק וג'וש ברוס ויליאמס. השיר הופק בידי רוב קירוואן (אנ') ויצא לאור כסינגל ב-14 באפריל 2023 על ידי חברת התקליטים Miserable Music Group.
רקע ושחרור

הזמר-יוצר האמריקאי דייוויד קושנר (אנ') כתב את השיר יחד עם היידן רוברט הוברס, ג'רמי פדריק וג'וש ברוס וויליאמס, בעוד רוב קירוואן (אנ') הפיק את השיר. במהלך ריאיון תיאר קושנר את תהליך יצירת השיר:
נכנסתי לאולפן כדי לכתוב שיר אחר. כשהייתי שם כתבתי את הלחן והמילים והפזמון. כמה ימים לאחר מכן, כתבתי את הפזמון וסיימתי את שאר השיר שבוע לאחר מכן. ככל הנראה זה היה אחד השירים הכי מהירים שכתבתי.. הסיפור התבסס על התייחסויות תנ"כיות שקיבלתי השראה מהן כילד. הייתי רוצה לעשות דברים שיובילו לחושך אבל אני גם רוצה להיות שרוי באור. אלו דברים אמיתיים, כולנו עוברים חושך ולכולנו יש גם רגעים בהירים יותר.
המקור באנגלית
I went into the studio to write a different song. While I was there I wrote what the melody and lyrics and chorus is today. A couple days later, I wrote the pre-chorus and then finished the rest of the song a week later. It was one of the fastest songs I probably wrote
The story was based on biblical references that I was inspired by as a kid. I would want to do things that would lead to darkness but also want to be in the light. Those are real things. We all go through darkness and we all have brighter moments, too.
בריאיון אחר תיאר קושנר את השראתו לכתיבת השיר:
עם השיר שלי 'Daylight', אני שואף להעביר את התשוקה הפרדוקסלית למשהו שמזיק ומועיל לעצמו בו זמנית, תוך שימוש באלמנטים של אור וחושך. המילים 'אוי אני אוהב את זה ואני שונא את זה באותו זמן אני ואתה שותים את הרעל מאותו יין' מבטאים את הכוונה הזו.
המקור באנגלית
With my song 'Daylight,' I aim to convey the paradoxical desire for something that is simultaneously harmful to oneself, using elements of light and darkness, the lyrics 'Oh I love it and I hate it at the same time you and I drink the poison from the same vine' encapsulate this concept.
השיר הופק בידי רוב קירוואן (אנ') ויצא לאור כסינגל ב-14 באפריל 2023 על ידי חברת התקליטים Miserable Music Group. לאחר שהעלה את הסאונד של השיר, "Daylight" הפך ויראלי ברשת החברתית המקוונת טיקטוק.
ניתוח מוזיקלי

"Daylight" הוא שיר בלדה באורך של 3:32 דקות במהלכו נשמע דייוויד קושנר שר את מילות השיר בקול בריטון (אנ') עמוק. ג'ורג' גריפית'ס מחברת המצעדים הרשמית וכן קסנדר צלנר מהבילבורד כתבו כי הבלדה מזכירה מוזיקאים כמו הוזייר ולהקת בון איבר. אלסנדרה שייד ממגזין Paper (אנ') כינתה את השיר בלדה אומללה, ורובין מארי ממגזין Clash (אנ') כתבה כי משחק המילים בשיר מראה היבט מורכב באישיותו של קושנר.
קבלה ביקורתית

ג'ורג' גריפית'ס מחברת המצעדים הרשמית כתב כי המשמעות המעורפלת של השיר עוזרת לקושנר להגיע לקהל רחב יותר.
ביצועים מסחריים

עם יציאתו הגיע "Daylight" למקום השני במצעד הסינגלים הבריטי, ובכך הפך לסינגל הראשון של קושנר שהגיע לעשירייה הראשונה במצעד זה בעוד המצעד עצמו הצהיר שזו "כניסה מפתיעה ביותר". השיר העפיל גם לראש הרשימה בניו זילנד, ובהולנד, למקום השני באירלנד, ליטא ונורווגיה, למקום החמישי באוסטרליה, ובגרמניה, ולמקום ה-12 בשוודיה ובפינלנד.
בנוסף, ב-29 באפריל 2023 נכנס הסינגל למצעד הבילבורד הוט 100 במקום ב-48 והיה לסינגל הראשון של קושנר שנכנס למצעד זה.
וידאו קליפ

הוידאו קליפ של השיר יצא ב-14 באפריל 2023. הוא בוים בידי לוק שו ולנדון ז'ורן, ובמהלכו נראה קושנר ביער ובכנסייה.
מיקומי שיא

|   ‏‏‏  מצעדים שבועיים (2023)> מדינה |   ‏‏‏  מצעדים שבועיים (2023)> מצעד |   ‏‏‏  מצעדים שבועיים (2023)> מיקום שיא |   ‏‏‏  מצעדים שבועיים (2023)>  |
| --- | --- | --- | --- |
|  עולמי | בילבורד גלובל 200 | 11 |  |
|  עולמי | בילבורד גלובל ללא ארצות הברית | 9 |  |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 4 |  |
|  איטליה | מצעד הסינגלים האיטלקי | 51 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 33 |  |
|  ארצות הברית | מצעד שירי הרוק & האלטרנטיביים | 4 |  |
|  ארצות הברית | מצעד שירי הרדיו | 16 |  |
|  ארצות הברית | מצעד 40 השירים למבוגרים | 16 |  |
|  גרמניה | GfK – טופ 100 | 4 |  |
|  דנמרק | היטליסטן | 7 |  |
|  הולנד | מצעד 40 הסינגלים ההולנדיים | 8 |  |
|  הולנד | מצעד 100 הסינגלים ההולנדיים | 1 |  |
|  הונגריה | Rádiós Top 40 | 3 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 16 |  |
|  ישראל | מדיה פורסט ישראל | 11 |  |
|  ישראל | המצעד הרשמי של גלגלצ | 3 |  |
|  ישראל | היטליסט | 27 |  |
|  ליטא | AGATA | 2 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 4 |  |
|  פולין | ZPAV | 1 |  |
|  פורטוגל | מצעד הסינגלים הפורטוגזי | 78 |  |
|  פינלנד | המצעדים הפיניים הרשמיים | 12 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 2 |  |
|  צרפת | SNEP | 8 |  |
|  קנדה | קנדה הוט 100 | 6 |  |
|  שוודיה | סוורייטופליסטן | 12 |  |
|  שווייץ | המצעד השווייצרי | 1 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  עולמי | בילבורד גלובל 200 | 46 |  |
|  עולמי | בילבורד גלובל ללא ארצות הברית | 41 |  |
|  ארצות הברית | בילבורד הוט 100 | 62 |  |
|  ארצות הברית | מצעד הפופ איירפליי | 46 |  |
|  ארצות הברית | מצעד שירי הרוק & האלטרנטיביים | 19 |  |
|  ארצות הברית | מצעד שירי האיירפליי – רוק ואלטרנטיבי | 44 |  |
|  ארצות הברית | מצעד השירים האלטרנטיביים | 12 |  |
|  ישראל | המצעד הבינלאומי השנתי של גלגלצ | 15 |  |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  עולמי | בילבורד גלובל 200 | 57 |  |
|  עולמי | בילבורד גלובל ללא ארצות הברית | 44 |  |
|  ארצות הברית | מצעד שירי הרוק & האלטרנטיביים | 22 |  |
|  ארצות הברית | מצעד השירים האלטרנטיביים | 16 |  |
|  ארצות הברית | מצעד השירים האלטרנטיביים – איירפליי | 41 |  |
|  ארצות הברית | מצעד השירים הדיגיטליים – אלטרנטיבי | 13 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| הממלכה המאוחדת (BPI) | זהב | 400,000 |
| קנדה (Music Canada) | 6× פלטינה | 480,000 |
סיכום
| בכל העולם | — | 1,020,000 |
Djesse Vol. 4

Djesse Vol. 4 הוא אלבום האולפן החמישי של המוזיקאי הבריטי ג'ייקוב קולייר, והכרך הרביעי והאחרון בסדרת Djesse, שהחלה בשנת 2018 עם יציאתו של Djesse Vol. 1. קולייר התפרסם לראשונה בעזרת עיבודים לשירים פופולריים ביוטיוב, בהם ביצע נגינה על מספר כלים ושכבות הרמוניות ווקליות. לאחר פרסום גרסת הכיסוי שלו לשיר "Don’t You Worry 'bout a Thing" של סטיבי וונדר, יצר איתו קשר המפיק קווינסי ג'ונס, שלימים הפך למנהל הקריירה שלו. בשנת 2016, קולייר הפיק והקליט באופן עצמאי את אלבום הבכורה שלו In My Room, וזכה עליו בשני פרסי גראמי. האלבום מתואר על ידי NPR כ"פסגת" סדרת Djesse.
האלבום קיבל מועמדות לפרס גראמי לאלבום השנה בטקס פרסי גראמי ה-67.
קידום וסינגלים

הסינגל הראשון מהאלבום, "Never Gonna Be Alone", שבו התארחו ליזי מקאלפיין וג'ון מאייר, יצא ב-10 ביוני 2022 והיה מועמד לפרס גראמי בקטגוריית העיבוד הטוב ביותר לכלים ושירה. הסינגל השני, "Wellll", יצא ב-14 ביולי 2023 והציג את קולייר מנגן על גיטרה חשמלית מותאמת אישית. הסינגל השלישי, "Little Blue", שבו השתתפה הזמרת ברנדי קרלייל, יצא ב-21 בספטמבר 2023 בליווי קליפ משלו. בסינגל הרביעי, "Wherever I Go", השתתפו לורנס ומייקל מקדונלד, והוא יצא ב-27 באוקטובר 2023. הסינגל החמישי, "Witness Me", יצא ב-21 בנובמבר 2023 וכלל את שון מנדס, סטורמזי, וקירק פרנקלין.
בתחילת 2024 יצאו שני סינגלים נוספים: השישי, "Mi Corazón" בהשתתפות קמילו, יצא ב-19 בינואר; והסינגל האחרון, גרסת כיסוי לשיר "Bridge over Troubled Water" של סיימון וגרפונקל, שבה התארחו ג'ון לג'נד וטורי קלי, יצא ב-22 בפברואר.
סיבוב הופעות

קולייר הכריז על סיבוב הופעות בצפון אמריקה לקידום האלבום, שהתקיים בין אפריל ליוני 2024.
ביקורות

Djesse Vol. 4 זכה לתגובות מעורבות מהקהל. באתר Sputnikmusic דיווחו כי האלבום גרם לתגובות קיצוניות, כאשר חלק מהמאזינים התרשמו מהמומחיות המוזיקלית בו, בעוד אחרים הביעו תחושות של "סלידה עזה". מבקר מטעם "הטיימס" ציין את יכולתו של קולייר לשלב סגנונות מוזיקליים שונים, אך הרגיש כי הדבר "מתחיל להרגיש כראוותנות" ובכך מאבד האלבום מקסמו. אמר קליה מהעיתון "האובזרבר" שיבח את האלבום, למרות שהפקתו העשירה עשויה להכביד על המאזינים, וציין כי מדובר ביצירה "מעוררת ומלאת חיים".
פרסים ומועמדויות

| פרס | שנה | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | אלבום השנה | מועמדות |  |
רשימת רצועות

כל הרצועות נכתבו והופקו על ידי ג'ייקוב קולייר, למעט היכן שצוין אחרת.
| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | 100,000 Voices  | קולייר, ארץ' אקו ווילו סמית' |   | 4:44 |
| 2. | She Put Sunshine  |   |   | 3:30 |
| 3. | Little Blue (בהשתתפות ברנדי קרלייל)   |   |   | 4:25 |
| 4. | Wellll  | קולייר ורמי וולף |   | 2:38 |
| 5. | Cinnamon Crush (בהשתתפות לינדזי לומיס)   | קולייר ולומיס |   | 3:47 |
| 6. | Wherever I Go (בהשתתפות לורנס ומייקל מקדונלד)   | קולייר, קלייד לורנס, גרייסי לורנס וג'ורדן כהן | קולייר ו-The Diner | 2:46 |
| 7. | Summer Rain (בהשתתפות מדיסון קנינגהם וכריס ת'יל)   |   |   | 4:51 |
| 8. | A Rock Somewhere (בהשתתפות אנושקה שנקר ווריג'שרי ונוגופל)   | קולייר ושנקר |   | 5:09 |
| 9. | Mi Corazón (בהשתתפות קמילו)   | קולייר וקמילו אצ'וורי |   | 3:06 |
| 10. | Witness Me (בהשתתפות שון מנדס, סטורמזי וקירק פרנקלין)   | קולייר, מנדס, מייקל אבנעזר קוואדג'ו עומרי אובו ג'וניור, סקוט האריס ופרנקלין |   | 3:45 |
| 11. | Never Gonna Be Alone (בהשתתפות ליזי מקאלפיין וג'ון מאייר)   | קולייר, מקאלפיין ומאייר |   | 4:09 |
| 12. | Bridge over Troubled Water (בהשתתפות ג'ון לג'נד וטורי קלי)   | פול סיימון |   | 5:52 |
| 13. | Over You (בהשתתפות אספה וכריס מרטין)   | קולייר, מרטין, אספה ופרנצ'סקה היינקורט |   | 2:53 |
| 14. | Box of Stars Pt. 1 (בהשתתפות קירק פרנקלין, צ'יקה, די סמוק, שו מדג'וזי, יל וקניי מאווי)   | קולייר, ג'יין צ'יקה אורניקה, דניאל אנתוני פאריס, מדג'וזי, מאווי, ג'ולי בודה וז'אן פרנסואה פרייר |   | 5:16 |
| 15. | Box of Stars Pt. 2 (בהשתתפות מטרופול אורקסט, סוזי קולייר, סטיב ואי ו-Voces8)   |   |   | 6:12 |
| 16. | World O World  |   |   | 6:14 |
| משך כולל: | משך כולל: | משך כולל: | משך כולל: | 69:17 |
| מהדורה יפנית (רצועת בונוס)> מס' | מהדורה יפנית (רצועת בונוס)> שם | מהדורה יפנית (רצועת בונוס)> משך | מהדורה יפנית (רצועת בונוס)>  | מהדורה יפנית (רצועת בונוס)>  | מהדורה יפנית (רצועת בונוס)>  | מהדורה יפנית (רצועת בונוס)>  | מהדורה יפנית (רצועת בונוס)>  | מהדורה יפנית (רצועת בונוס)>  | מהדורה יפנית (רצועת בונוס)>  |
| --- | --- | --- | --- | --- | --- | --- | --- | --- | --- |
| 17. | Little Blue (Mahogany Session)   | 7:33 |  |  |  |  |  |  |  |
| משך כולל: | משך כולל: | 76:50 |  |  |  |  |  |  |  |